കോടാലി ഉപയോഗിച്ച് മാതാപിതാക്കളെ വെട്ടിക്കൊന്നു ഇരുപത്തിയെട്ട് വര്ഷങ്ങള്ക്ക് ശേഷം കഠിനജീവപര്യന്ത ശിക്ഷ കാസര്ഗോഡ് : ഇരുപത്തിയെട്ട് വര്ഷം മുമ്ബ് മാതാപിതാക്കളെ കോടാലി ഉപയോഗിച്ച് വെട്ടിക്കൊന്ന സദാശിവ65ക്ക് കോടതി കഠിന ജീവപര്യന്ത ശിക്ഷ വിധിച്ചു. 25 വര്ഷമായി പ്രതി മനസികരോഗാശുപത്രിയില് ആയതിനാലാണ് വിചാരണ വൈകിയത്. 1993 മാര്ച്ച് 22 ന് കുമ്ബളയിലെ തലക്കാലൈ ഗ്രാമത്തിലാണ് സംഭവം നടന്നത്. ദിവസക്കൂലിക്ക് പണിയെടുത്തിരുന്ന സദാശിവ തന്റെ മാതാപിതാക്കളായ മങ്കുമുല്യ63, ലക്ഷ്മി53 എന്നിവരെ കൊലപ്പെടുത്തുകയായിരുന്നു. കാസര്ഗോഡ് അഡീഷണല് സെഷന്സ് കോടതി ജഡ്ജി ഉണ്ണികൃഷ്ണന് എ. വി. കണ്ടെത്തി. അന്നേ ദിവസം ഉച്ചക്ക് ശേഷം സദാശിവ റേഡിയോയുടെ ശബ്ദം കുറയ്ക്കാന് ആവശ്യപ്പെട്ട് അമ്മയുമായി വാക്ക് തര്ക്കമുണ്ടായി. രാത്രി 11 മണിയോടെ ഉണ്ടായ വാക്ക് തര്ക്കത്തിനൊടുവില് സദാശിവ മാതാപിതാക്കളെ കോടാലി ഉപയോഗിച്ച് കൊലപ്പെടുത്തുകയായിരുന്നു എന്ന് പബ്ലിക് പ്രോസിക്യൂട്ടര് പി. രാഘവന് പറഞ്ഞു. ഈ സമയം വീട്ടിലുണ്ടായിരുന്ന സദാശിവയുടെ ഭാര്യയും നാലും അഞ്ചും വയസുള്ള കുട്ടികളും ഈ കൃത്യത്തിന് സാക്ഷ്യം വഹിച്ചു. അവരുടെ നിലവിളി കേട്ടാണ് അയല്വക്കത്ത് താമസിക്കുന്ന സഹോദരനും സഹോദര ഭാര്യയും ഓടി വരുന്നത്. കൈയില് കോടാലിയുമായി നില്ക്കുന്ന സദാശിവയെ അവരും കണ്ടു. ഭാര്യ ഉള്പ്പടെ എല്ലാവരും സദാശിവക്കെതിരെ മൊഴി നല്കി. പ്രോസിക്യൂട്ടര് കൂട്ടിച്ചേര്ത്തു. എന്നാല് അറസ്റ്റിലായതിന് പിന്നാലെ സദാശിവക്ക് മാനസിക അസ്വാസ്ഥ്യമുണ്ടെന്ന് കണ്ടെത്തി. കോടതിയുടെ നിര്ദേശപ്രകാരം കോഴിക്കോടുള്ള കുതിരവട്ടം സര്ക്കാര് ആശുപത്രിയില് പ്രവേശിപ്പിച്ചു. 2018 വരെ സദാശിവ ഇവിടെ ചികിത്സയിലായിരുന്നു. അതിനാലാണ് വിചാരണ വൈകിയത്. വിചാരണക്കായി മാനസികമായി യോഗ്യനാണ് സദാശിവയെന്ന് കണ്ടെത്തിയതിന് ശേഷമാണ് 2018 ല് കോടതി നടപടികള് പുനരാരംഭിക്കുന്നത്. വിചാരണ 2019 ഒക്ടോബറില് ആരംഭിച്ചു. സദാശിവയ്ക്ക് കോടതി 30,000 രൂപ പിഴ ചുമത്തി. പിഴ അടച്ചില്ലെങ്കില് രണ്ട് വര്ഷം കൂടി തടവ് അനുഭവിക്കണം. Tags